白養粹

白養粹（），字爾正，號完白《万历三十二年甲辰科进士履历便览》：白养粹，完白，乙酉四月十六日生，癸卯九十七，会二百七十，二甲三十三，吏部政，乙巳授户部主事，丙午河西钞关，戊申管德州仓，己酉升湖广司员外，本年升郎中，癸丑升辽东副使，丙辰升山东参政，己未养病，辛酉起辽海兵备参政，本年养病，庚午叛。，直隶永平府东胜左卫官籍，山西翼城县人《翼城縣志》。明末政治人物。

 生平 
萬曆三十一年（1603年）癸卯科順天府鄉試第九十七名举人，萬曆三十二年（1604年）甲辰科會試第二百七十名，二甲名三十三進士。吏部觀政，三十三年授户部主事，三十四年榷河西钞关，三十六年管德州仓，三十七年升湖广司员外，本年升郎中，四十一年升辽东副使，四十四年升山东参政《大明神宗显皇帝实录卷之五百四十三》：萬曆四十四年三月乙未，升山东副使白养粹为本省参政，湖广副使张维枢为山西参政，吴中伟为江西参政。，四十七年养病，天启元年（1621年）起辽海兵备参政《明熹宗悊皇帝实录卷之九》：天启元年四月，辽东巡抚薛国用逑辽阳被克文武溃散情形，请补道臣而荐白养粹。先是养粹坐旧任辽阳道时，推毂叛臣李永芳被论听勘，国用荐起之，其后养粹遂为永芳之续。补宁前道缺，起原任山东右参政今在籍听勘白养粹以原官补宁前道。，本年养病。

崇禎二年（後金天聪三年）底，皇太極率兵入关。崇祯三年（1630年）元月，后金兵克永平府，白养粹及革职副将孟乔芳、知县张养初、罢职副将杨文魁、游击杨声远等十五人出降。皇太极命以养粹为巡抚，养初为知府，乔芳、文魁仍为副将，率降兵随同诸贝勒守城。五月，明军取灤州，贝勒阿敏放弃永平出塞。临行，下令屠杀城民，诸降官养粹、养初等死者十一人。《清史稿·列傳二十四》：天聪四年，太宗克永平，乔芳及知县张养初、家居兵备道白养粹、罢职副将杨文魁、游击杨声远等十五人出降，命以养粹为巡抚，养初为知府，乔芳、文魁仍为副将，率降兵从诸贝勒城守。上移军向山海关，诸贝勒率乔芳、文魁、声远入谒行营，上召三人者酌以金卮，且谕之曰：“朕不似尔明主，凡我臣僚，皆令侍坐，吐衷曲，同饮食也。”乔芳使诇阳和，而明总兵祖大寿亦使诣乔芳诇我师，乔芳缚以献。五月，明兵取灤州，贝勒阿敏弃永平出塞。濒发，屠城民，诸降官养粹、养初等死者十一人，乔芳、文魁、声远及郎中陈此心得免。乔芳从师还，隶乌真超哈为牛录额真。五年七月，置六部，以乔芳为刑部汉承政，授世职二等参将。《崇禎長編·卷之三十》：崇禎三年正月甲申　大清兵破永平。先一日，有伏文庙承尘上者，晨出登城，守将杨春左右之。兵备副使郑国昌觉其意，击杨春死。湏臾，北城楼火发，城遂破。国昌及知府张凤奇、推官卢成功、卢龙县教谕赵允殖、副縂兵焦延庆、中军程应奇、守备赵国忠、东胜卫指挥张国翰、乡绅中书舍人廖汝钦、诸生韩原洞、武举唐之俊等皆死之。大清兵入城，召原任副縂兵杨文魁谓之曰：昨岁嘱汝内应，令乃费我三日力乎！鞭之三百。於是郡人布政白养粹、职方郎中贾维钥、户部员外郎陈此心、行人崔及第、同知杨尔俊、诸生宋应元及废将孟乔芳俱降。明日，大清元帅至东岳庙，故縂兵麻登云侍侧，劳孟乔芳等貂裘各一，鼓吹而入。授养粹廵抚维钥永平兵备道副使，以卢龙知县张养初为永平知府兼县事，同知魏君谟为滦州知州，命养粹等核郡县仓库，得银二万二千余两、粟六千余石、荳三千石、刍万束，以诸降人言之各兵焚掠。於是城中各输金帛，独诸生廖师周所上麄恶，杖之，籍其家。养粹、及第俱盛饰其女为献。尔俊以辫发不中程坐诛。遣使聘迁安原任兵部左侍郎郭巩巩遁絷其家口至。大清元帅寻东行，留兵偕诸降人守其地。

 家族 
曾祖白堇，贈南京錦衣衛知事。祖父白鑰，南京锦衣卫知事，贈禮科右給事中。父白瑜，万历二十三年进士，万历中官工科都给事中。母王氏，封孺人。重慶下。兄白养醇；弟白养中、白养和。《萬曆三十二年進士登科錄》

參考文獻

Y
Category:明朝户部主事
Category:明朝户部郎中
Category:明朝山东按察司副使
Category:明朝山东布政使司参政
Category:后金官员
Category:明朝被處決者
Category:萬曆三十一年癸卯科順天鄉試舉人